**Bilag 10**

Vederlag

***[Vejledning til Tilbudsgiverne***

*Bilaget skal udfyldes af Tilbudsgiver i forbindelse med afgivelse af tilbud. Tilbudsgiver skal udfylde de steder, der er markeret med […].*

*Nærværende vejledningsafsnit slettes, inden Rammeaftalen underskrives.]*

# Vederlag

## Generelt

Leverandørens samlede vederlag opgøres som anført i punkt 1.2 - 1.5.

Alle priser er angivet i danske kroner (DKK) eksklusive moms.

Alle priser er faste, jf. dog nedenfor under punkt 1.4.

Leverandøren har ikke ret til andet vederlag, end der eksplicit følger af dette bilag.

Kunden har, til enhver tid, ret til, inden for de udbudsretlige rammer, at købe tilknyttede ydelser eller yderligere afleveringsopgaver, til de under afsnit 1.5 anførte timepriser.

## Vederlag for Kundens udtræden

Kunden kan i henhold til Rammeaftalens punkt 4.2 udtræde af Rammeaftalen efter afklaringsfasen.

Leverandørens vederlag for Kundens eventuelle udtræden vederlægges på baggrund af Leverandørens faste udtrædelsesvederlag.

| **Ydelse** | **Pris** |
| --- | --- |
| Udtrædelsesvederlag | […] |

## Vederlag for Renderingsmiljøet

Leverandørens nedenstående vederlag omfatter det samlede vederlag for Renderingsmiljøets etablering, samt drift, vedligehold og support i Rammeaftalens løbetid. Vederlaget skal endvidere indehold prisen for speciel software, som leveres af Leverandøren.

Bemærk venligst, at prisen for indkøb af standardsoftware og hardware ikke skal angives, idet disse elementer indkøbes af Kunden.

Leverandøren er ikke berettiget til yderligere betaling i forbindelse med Renderingsmiljøets løbende drift og vedligehold, samt nedtagning og eventuel reetablering af lokaler.

|  |  |
| --- | --- |
| **Ydelse** | **Pris** |
| Etablering, drift, vedligehold, support og nedtagning af Renderingsmiljøet | […] |

## Vederlag for gennemførelse af Afleveringsopgaver

Leverandørens nedenstående vederlag omfatter det samlede vederlag for Leverandørens gennemførelse af Afleveringsopgaver indenfor de tre databasekategorier ”enkel”, ”mellem” og ”kompleks”, jf. Bilag 1. Vederlaget dækker over samtlige ydelser og materialer, der indgår i Leverandørens gennemførelse af en Afleveringsopgave fra tidspunktet for Kundens varsling af en Afleveringsopgave og til levering af Afleveringsversionen.

|  |  |
| --- | --- |
| **Ydelse** | **Pris** |
| Afleveringsopgave vedr. database *”enkel”* | […] |
| Afleveringsopgave vedr. database *”mellem”* | […] |
| Afleveringsopgave vedr. database *”kompleks”* | […] |

Leverandøren er ikke garanteret en mindsteomsætning i relation til Afleveringsopgaver, ud over hvad der følger af Driftsprøven. Det forventes, at der foretages det nedstående antal Afleveringsopgaver i Rammeaftalens løbetid. Leverandørens ydelse og vederlag afhænger af og varierer med Kundens faktiske database, der skal foretages aflevering på, hvilket Leverandøren accepterer uden ændring af enhedspriserne angivet ovenfor.

Kunden forventer, at der foretages nedstående antal afleveringer i aftaleprioden:

* 1 Afleveringsopgaver i databasekategorien ”enkel”, jf. Bilag 1.
* 4 Afleveringsopgaver i databasekategorien ”mellem”, jf. Bilag 1.
* 4 Afleveringsopgaver i databasekategorien ”kompleks”, jf. Bilag 1.

## Vederlag for timebaserede ydelser

Leverandørens vederlag for Tilknyttede Ydelser, der ikke er indgået som en del af Leverandørens øvrige Ydelser, vederlægges på grundlag af medgået tid opgjort på baggrund af nedenstående timepriser.

|  |  |
| --- | --- |
| **Medarbejderkategori** | **Timepris** |
| Projektleder, jf. Bilag 3. | […] |
| Senior Projektleder, jf. Bilag 3. | […] |
| Løsningsarkitekt, jf. Bilag 3. | […] |
| Informationsarkitekt, jf. Bilag 3. | […] |

De angivne timepriser indeksreguleres én gang årligt. Reguleringen sker på grundlag af den forholdsmæssige ændring af det i bekendtgørelse nr. 76/1999 af lov om beregning af nettoprisindeks fastsatte nettoprisindeks. Første regulering sker tidligst 12 (tolv) måneder efter Rammeaftalens indgåelse. Reguleringen træder i kraft 3 (tre) måneder efter reguleringstidspunktet, og Leverandøren skal dokumentere og varsle reguleringen 1 (én) måned inden ikrafttræden.

Det forventede forbrug af Tilknyttede Ydelser fremgår af Rammeaftalens afsnit 9.

# Fakturering

## Leverandørens fakturering af udtrædelsesvederlaget

Leverandøren er berettiget til at fakturere Kunden efter Rammeaftalens ophør, såfremt Kunden udtræder af Rammeaftalen.

## Leverandørens fakturering

Leverandøren er berettiget til at fakturere Kunden i overensstemmelse med nedennævnte betalingsplan, jf. Rammeaftalens punkt 23.2.

|  |  |
| --- | --- |
| **Ydelse** | **Fakturatidspunktet** |
| Renderingsmiljøets etablering | Bestået Systemprøve |
| Afleveringsopgaver | Rigsarkivets godkendelse af en aflevering |
| Timebaserede ydelser | Faktureres på månedsbasis bagud |

Accepterede løsningsforslag, der er relateret til ændringsanmodninger, faktureres særskilt på Overtagelsesdagen, medmindre andet er aftalt.

## Leverandørens fremsendelse af fakturaer

Danske leverandører skal fremsende elektronisk faktura i OIOUBL-format eller i PEPPOL-format umiddelbart efter udløbet af det relevante faktureringstidspunkt.

Såfremt fakturaen fremsendes via scanningsbureau, er det stadig Leverandørens ansvar, at fakturaen overholder gældende krav til e-faktura. Kunden vil afvise fakturaer, som ikke overholder gældende krav til e-faktura.

Fakturaer skal fremsendes til:

EAN nr.: 5798000201767

Forsvarsministeriets Regnskabsstyrelse Arsenalvej 55 C

9800 Hjørring

Udenlandske leverandører skal fremsende faktura i PEPPOL-format eller i PDF-format umiddelbart efter udløbet af det relevante faktureringstidspunkt:

Forsvarsministeriets Regnskabsstyrelse Arsenalvej 55 C

9800 Hjørring

Under anvendelse af følgende e-mailadresser, hvis fakturaen fremsendes i PDF-format:

*FRS-KTP-KRE-INVOICE@mil.dk.*

*FMI-KTP-SC-IMPORT@mil.dk*

Hvis PEPPOL-formatet anvendes, fremsendes fakturaen til følgende e-mailadresse:

*FMI-KTP-SC-IMPORT@mil.dk*

Såfremt det er muligt, kan udenlandske leverandører fremsende elektronisk faktura i OIOUBL-format. Yderligere information kan findes på:

http://oioubl.info/classes/da/index.html

https://peppol.eu/downloads/post-award/

Fakturaer skal som minimum indeholde:

1. Reference til Rammeaftalens 46-nummer (460000XXXX)
2. Information om udført arbejde, herunder mængde og pris,
3. Bankadresse, SWIFT-kode og kontonummer eller IBAN-nr. for Leverandøren,
4. Oplysninger om Kundens kontaktperson, herunder navn og mail

Kunden er tidligst forpligtet til at betale 30 (tredive) Dage efter fremsendelse af fyldestgørende faktura.